ওই সাক্ষাত্কারে সানিকে প্রশ্ন করা হয়, ‘‘পর্ন তারকা হিসেবে আপনার অতীত কি আপনাকে তাড়া করে বেড়ায়? এ সব জানার পরেও আমির খানের মতো তারকা আপনার সঙ্গে কাজ করবেন?’’ তার উত্তরে যথেষ্ট সংযত ছিলেন সানি। তিনি বলেন, ‘‘যা করেছি বেশ করেছি। আমি ও সব নিয়ে ভাবিই না। হয়তো আমির কাজ করবেন না। তবে তিনিই এটা ভাল বলতে পারবেন। হয়তো কোনও একদিন বড় মাপের কোনও স্টারের সঙ্গে আমি কাজ করব। সেই মুহূর্তে কাজটাই আমার কাছে গুরুত্বপূর্ণ। আমার অতীত নয়। তাই আমার পর্ন ছবিতে অভিনয় আমার এখনকার জীবনে কোনও প্রভাব ফেলে না।’’